TreeVerse เป็น Metaverse แบบ 2 มิติบนเบราว์เซอร์ที่ถูกพัฒนาขึ้นมาโดย Loopify ซึ่งโลกเสมือนจริงนี้ถูกสร้างขึ้นในสไตล์ย้อนยุคแบบพิกเซล โดยได้ออกแบบมาเพื่อเป็นแพลตฟอร์มโซเชียลมีเดียเหมือนกับ Twitter และ Discord ที่จะเน้นในเรื่องของการสนทนาเกี่ยวกับ NFT อย่างไรก็ตามแม้ว่าจุดประสงค์ของแพลตฟอร์มคือการสร้างสังคมโซเชียลที่แข็งแกร่ง แต่ทาง TreeVerse ก็วางแผนที่จะมีสัตว์เลี้ยง, NPC, กิจกรรมตามฤดูกาล, มินิเกม, เมือง NFT, พื้นที่สาธารณะ, ตลาดในเกม และอื่น ๆ อีกมากมาย โดยทางแพลตฟอร์มจะให้พื้นที่แก่ผู้คนในการเข้าสังคมในขณะเดียวกันก็สามารถเล่นเกมเพื่อเก็บ EXP ได้อีกด้วย
ในขณะเดียวกัน TreeVerse ก็ยังเป็นโลกที่เปิดกว้าง, มีความแฟนตาซี, เป็นเกมโซเชียล, ผู้ใช้งานสามารถสร้างกิลด์ได้, สังหารสัตว์ป่าเพื่อเก็บ EXP, หลอมอาวุธ, ตกปลา และสำรวจอาณาจักรในตำนานได้อีกด้วย ด้วยรูปแบบการเล่นเพื่อหารายได้ใน TreeVerse ที่จะให้รางวัลแก่ผู้ใช้งานในการเล่นเกมแบบ MMORPG ทั่วไป เช่น การทำฟาร์ม การต่อสู้เป็นกลุ่ม และสงครามกิลด์ เป็นต้น ซึ่งผู้เล่นจะได้รับโทเคนและสินทรัพย์เสมือนจริงบางชนิดเป็นรางวัล อีกทั้งสามารถแลกเปลี่ยนเป็น NFT ได้อีกด้วย
นอกจากนี้ TreeVerse ยังอนุญาตให้ผู้เล่นที่ซื้อที่ดินสามารถตรวจสอบคลังคอลเลคชั่นของผู้เล่นคนอื่น และสามารถเข้าร่วมกิลด์ได้ โดยสิทธิ์การเป็นเจ้าของที่ดินใน TreeVerse จะถูกเรียกว่า “Founders Private Plot (FPP)” ที่เหมือนให้คุณได้เทเลพอร์ตจากบ้านของตนเองไปยัง Metaverse นอกจากนี้เจ้าของที่ดินยังสามารถสร้างอะไรก็ได้บนที่ดินตามต้องการ ซึ่งสามารถออกแบบได้ตั้งแต่ส่วนประกอบชิ้นเล็ก ๆ ของบ้าน และสามารถแสดงงานศิลปะ NFT ของตนเองได้ โดยผู้เล่นที่มีที่ดินหลายแห่งจะสามารถออกแบบบ้านที่มีขนาดใหญ่และสามารถสร้างเกาะได้อีกด้วย